Äsja ilmus kirjastuse Ilmamaa «Eesti mõtteloo» sarja 76. raamat. Kaante vahele on saanud TÜ võrdleva usuteaduse professori Tarmo Kulmari artiklikogu «Tõsilood muinasrahvastest».   Enamik raamatu 32 artiklist on asjatundjatele tuttavad välismaiste teadusajakirjade veergudelt, mõned eestikeelsest teadusajakirjandusest.  Kogumiku temaatika hõlmab peamiselt Kolumbuse-eelse Ameerika kultuuri, eelkõige inkade kultuuri uurimused, kuid on ka Põhja-Euroopa, sealhulgas eesti mui-nasusundi käsitlusi.  Kogumik peaks pakkuma huvi nii teadlastele, üliõpilastele kui ka igale ajaloohuvilisele.  Raamatut esitletakse täna, 14. novembril  kell 18 Tartu Kirjanduse majas (Vanemuise 19). Esitlusel räägivad uuest raamatust lisaks autorile ka Linnart Mäll ja Urmas Tõnisson.  EK